গোটা দেশ জুড়ে লাগু হল নয়া শ্রমবিধি! কী রয়েছে তাতে?

ওয়েব ডেস্ক : গোটা দেশজুড়ে নতুন শ্রমবিধি (New labor laws) লাগু হল কেন্দ্রীয় সরকার (Central Government)। চালু থাকা ২৯টি শ্রমবিধির জায়গায় চারটি বিধি আনা হয়েছে সরকারের তরফে। প্রশ্ন হচ্ছে, নতুন শ্রমবিধিতে কী বলা হয়েছে? নতুন নিয়মে বলা হয়েছে, এবার থেকে এক বছর চাকরি করলেই কর্মীরা গ্র্যাচুইটি (Gratuity) পাবেন। তা আগে কোনও কোম্পানিতে পাঁচ বছর কাজ করার পর পাওয়া যেত। এর পাশাপাশি রয়েছে অন্যান্য সুবিধাও। বেশ কয়েকবছর আগেই এই বিলগুলি পাশ হয়েছিল। তার পরেই এবার গোটা দেশে নতুন শ্রম বিধিচালু করা হল সরকারের তরফে।

নতুন নিয়মে সমস্ত শ্রেনীর কর্মীদের নিয়োগপত্র বিধিবদ্ধ করা হয়েছে। যা আগে দেওয়া হত না। এর পাশপাশি পিএফ, ইএসআইসি, বিমা ও অন্যান্য সামাজিক সুরক্ষা পাবেন কর্মীরা। সময়মতো নুন্যতম বেতম পাবেন তারা। এক বছর পর থেকেই মিলবে গ্র্যাচুইটি। এর আগে যা এক সংস্থাতে পাঁচ বছর কাজ করার পর পাওয়া যেত। যার ফলে সাধারণত সমস্যায় পড়তেন বেসরকারি সংস্থার কর্মীরা (Workers)। সেই কারণেই এই সময়সীমা কমানো হয়েছে। এর পাশপাশি কর্মীদের বয়স যদি ৪০ বছরের বেশি হয় তাহলে তাঁদেরকে বছরে একবার বিনামূল্যে স্বাস্থ্য পরীক্ষা করাতে হবে সংশ্লিষ্ট সংস্থাকে।

আরও খবর : দিল্লিতে দূষণের প্রভাব চরম, স্কুলে আউটডোর কার্যক্রম বন্ধের নির্দেশ

অন্যদিকে ইএসআইসি আওতা এবং সুবিধা সম্প্রসারিত হয়েছে। ১০ জনের কম কর্মীযুক্ত সংস্থার ক্ষেত্রে তা ইচ্ছাধীন। তবে কোনও ঝুঁকিপূর্ণ কাজের ক্ষেত্রে ইএসআইসি করানোকে বাধ্যতামূলক করা হয়েছে। নতুন শ্রমবিধিতে মহিলারাও নাইট শিফট করতে পারবেন। সেক্ষেত্রে মহিলা কর্মীদের কাছ থেকে সম্মতি নিতে হবে। পাশাপাশি নিরাপত্তাও সুনিশ্চিত করতে হবে।

তবে এই নতুন শ্রম বিধি নিয়েও প্রশ্ন উঠেছে। যেমন, কোনও সংস্থায় যদি ৩০০-র বেশি কর্মী থাকেন, কোনও সময় তা বন্ধ করতে হলে সরকারের অনুমতির প্রয়োজন পড়বে না। ফলে যে কোনও সময় নিজেদের ব্যবসা গুটিয়ে নিতে পারবে ওই সংস্থা। যার ফলে বিপন্ন হয়ে পড়বে শ্রমিকদের স্বার্থ।

দেখুন অন্য খবর :

The post গোটা দেশ জুড়ে লাগু হল নয়া শ্রমবিধি! কী রয়েছে তাতে? first appeared on KolkataTV.

The post গোটা দেশ জুড়ে লাগু হল নয়া শ্রমবিধি! কী রয়েছে তাতে? appeared first on KolkataTV.